**SPrÁva o Účasti verejnosti**

**na Tvorbe právnych Predpisov**

 Verejnosť bola o príprave návrhu zákona o obecnej polícii a o zmene a doplnení niektorých zákonov informovaná prostredníctvom predbežnej informácie zverejnenej v informačnom systéme verejnej správy Slov-Lex (PI/2022/202) od 30. augusta do 13. septembra 2022. V tejto lehote bolo uplatnených 15 vyjadrení, ktorými sa predkladateľ v rámci prípravy návrhu zákona zaoberal a niektoré po posúdení zapracoval.

Samotnej príprave legislatívneho znenia návrhu zákona predchádzala činnosť pracovnej skupiny, ktorej členmi boli zástupcovia Policajného zboru, Ministerstva vnútra SR, Generálnej prokuratúry SR, Združenia miest a obcí Slovenska a Združenia náčelníkov obecných a miestnych polícií Slovenska. Od júla 2021 do októbra 2022 sa uskutočnilo celkovo šesť zasadnutí tejto pracovnej skupiny.